Μπροστά στα άδεια ράφια των σούπερ μάρκετ, παραγωγοί και καταναλωτές ανησυχούν ολοένα και περισσότερο όσο η πανδημία του κορονοϊού συνεχίζεται.

Τις πρώτες ημέρες της κρίσης επικράτησε πανικός στο καταναλωτικό κοινό, ακόμη και σε βασικά αγαθά πρώτης ανάγκης. Γρήγορα όμως η αγορά ομαλοποιήθηκε.

«Δεν υπάρχουν ελλείψεις τροφίμων στη Γαλλία και δεν πρόκειται να υπάρξουν. Αυτή είναι η δέσμευση που αναλάβαμε μαζί με τον υπουργό Γεωργίας. Η δέσμευση τηρήθηκε χάρη στην ιδιαίτερη κινητοποίηση όλων όσοι συμμετέχουν στη διατροφική αλυσίδα. Και νομίζω ότι αξίζει να είμαστε περήφανοι λέγοντας ότι στη Γαλλία η ασφάλεια των τροφίμων είναι εγγυημένη ακόμη και σε περιόδους κρίσης«, υπογραμμίζει ο υπουργός Οικονομικών της Γαλλίας, Μπρουνό Λε Μερ.

Στη Γερμανία καταφθάνουν κατά χιλιάδες Βούλγαροι και Ρουμάνοι εποχικοί εργάτες προκειμένου να εργαστούν στον αγροτικό τομέα.

Υπολογίζεται ότι περίπου 40.000 εποχικοί εργάτες θα εργαστούν στις φράουλες και τα σπαράγγια.

Η Ευρωπαϊκή Επιτροπή αντέδρασε άμεσα καθιστώντας την επάρκεια των αγαθών στην αγορά ως καθοριστικής σημασίας.

Έτσι διασφαλίστηκε η ομαλή ροή στη διακίνηση προϊόντων, παρά τους περιορισμούς στην κυκλοφορία εξαιτίας του COVID-19 και αποφεύχθηκαν οι μεγάλες ουρές φορτηγών στα σύνορα των ευρωπαϊκών χωρών.

Παράγοντες της αγοράς ωστόσο σημειώνουν ότι η απουσία κοινών μέτρων για την προμήθεια βασικών φρούτων και λαχανικών δημιουργεί κινδύνους.

Μια λύση, θεωρούν, θα μπορούσε να είναι η ευρεία διευκόλυνση των ταξιδιών, έτσι ώστε να επιτραπεί σε περισσότερους εποχικούς εργάτες να καλύψουν τα εργασιακά κενά στα κράτη μέλη της Ευρωπαϊκής Ένωσης.

«Νομίζω ότι αυτό είναι ένα καθοριστικής σημασίας πρόβλημα. Εξαρτάται βέβαια από τα κράτη μέλη να παρέχουν κανόνες για τη μετακίνση εποχικών εργατών στο σωστό σημείο. Εάν δεν έχουμε εποχικούς εργάτες να συλλέξουν τα τρόφιμα, που είναι διαθέσιμα τώρα, τότε θα παράγουμε ουσιαστικά απορρίμματα. Εαν δεν προετοιμάσουμε τα χωράφια μας για την καλοκαιρινή και τη φθινοπωρινή παραγωγή, τότε θα έχουμε ελλείψεις στα ράφια των σούπερ μάρκετ και αυτό θα οδηγήσει σε αυξήσεις τιμών» σημειώνει ο γενικός γραμματέας του ευρωπαϊκού συνδέσμου φρέσκων προιόντων, Φιλίπ Μπινάρ.

Οι περιορισμοί στην κυκλοφορία των πολιτών που έχουν επιβληθεί σε όλη την Ευρώπη αποτελούν μια μεγάλη πρόκληση για τη βιομηχανία τροφίμων, καθώς καθιστά περίπλοκη τη μεταφορά τους στα ράφια των σούπερ μάρκετ.

Το πρόβλημα δεν αφορά βεβαίως μόνο την Ευρώπη.

Χιλιάδες τόνοι προϊόντων που παράγονται σε αυτήν εξάγονται σε όλο τον κόσμο.

Δυσκολίες υπάρχουν όμως λόγω των περιορισμών και για τα εμπορικά πλοία.

Για ορισμένα βασικά προϊόντα, όπως τα ρύζι, το σιτάρι και η σόγια εκτιμάται ότι μπορεί αν παρουσιαστούν ελλείψεις.

Μια λύση θα μπορούσε να είναι η αύξηση της παραγωγή από τις εταιρείες τροφίμων.

Αυτό, υπογραμμίζουν αναλυτές θα μπορούσε να είναι ένα καθοριστικής σημασίας βήμα για όσο διαρκεί η κρίση του κορονοϊού.